Bempflingen
Bempfleng (dt. Bempflingen), lokal ao Bẽpfleng isch a Gmaende em Landgraes Essleng en Bada-Wirddabärg mid därzeid äbbes ibor 3200 Aewonor. d measde Aewonor pendled zom Schaffa aus-m Flägga naus Richdong Metzeng, Reidleng ond Niirdeng. Zo Bempfleng ghaered d Ortsdåel Bempfleng ond Gloebeddleng.

Bempfleng leid an dor Graesgrenz zom Graes Reidleng ond isch gschichdlich, schualisch, wirdschafdlich ond kuldurell deidlich nåch Metzeng em Graes Reidleng orientird.

Geografi 
Bempfleng leid zwisch-m Erms- ond-m Autmutdaal, em Vorland vo dor Schwäbischa Alb. Nåchbergmandena send Näggordenzleng em Nordwäsda, Altdorf em Norda, (Graos-)Beddleng em Nordosda (älle Landgraes Essleng) ond Gråfabärg ond Riadorich em Sida (båede Landgraes Reidleng).

D Gmarkong sezzd sich zsẽma aus 15,5 % landwirdschafdlichor Fleche, 4,4 % Wald, 6,3 % Sidlongsfleche ond 0,3 % sonsdichor Fleche.

Aus dor Gschiichd 
S aersde Mål wird Bempfleng ănna 1090 als Biemphelingin em "Bempflinger Vertrag" erweend, iborliifored en dor "Zwiefalter Chronik". 1465 isch-s an Wirddabärg komma ond hådd vo då ãzom Ondoramd Metzeng em Oboramd Urach ghaerd. Dor Ordsdåel Gleobeddleng hådd scho frijor, seid 1301 zo Wirddabärd ghaerd ond då zom Ondoramd Neiffa em Oboramd Niirdeng. 

Aersd em Jår 1938 isch Bempfleng zom Graes Niirdeng omgliidored wårda. Am 1.1.1972 håd sich Gleobeddleng mit Bempfleng zsẽmagschlossa. Bei dor Graesreform ănna 1973 hådd sich dor Haobdord Bembfleng zwar mid-ra leichda Mehrhaed firr on Wäggsl en dor Graes Reidleng ausgsbrocha, weil se aegendlich scho emmor då nomm ghaerd hend. Abor weil dor gloenore Dåelord Gloebeddleng sich mid graosor Mehrhead firr dor Landgraes Essleng ausbrocha hådd, hådd ganz Bempflenga dåmåls em nuia Graes Essleng bleiba miasa.

Vorkehr  
Bempfleng leid an dor Eisabãsdregge Sduagord-Dibeng ond hådd on åegena Bãhof. Mor kã vo dord aus mid-m VVS (Vorkehrsvorbund Sduagord) Richdong Niirdeng/Sduagord faara ond mid-m Naldo (Vorkehrsvorbund Näggor-Alb-Donao) nåch Metzeng/Reidleng.

Liddorarisches  
Dor Gerhard Raff hådd en saem Biachle Herr, schmeiß Hirn ra! d Figur vom Bempflengor Beggor Johann C. Tung ärfonda (*1.4.1735), on Auswandoror nåch China. Vo demm sdammd dui legendära chinesischa Tung-Dynasdi, zo där als graesdor dor Mao Tse Tung ghaerd. Dor Johann C. Tung isch wäaga saene "Zswä-tsh-gen-ku-chen", "Shnä-ken-nu-dlen" ond "He-fe-Tsepf" en China beriimd wårda ond isch dor 1. Vors. vom "Xang-fe-rai 1759 Shang-hai e. V." gwäa.

Verwaltong 
Bempfleng hådd sich mit de Gmaendena Alddorf, Alderiet, (Näggor-)Dåelfeng, Näggordenzleng ond Schlåeddorf zom Gmaendevorwaltungsvorband Näggordenzleng mit Sitz en Neggerdenzleng zsẽmagschlossa.

Birgormåsdor isch dor Bernd Welser.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Bempfleng ghaerd zom Schwäbischa, gnao gsaed zom Middl-Nidorschwäbischa.

Fuaßnoda

Weblink 

 www.bempflingen.de

Ort (Landkroes Esslenga)